kaerle ... doen te wetene allen tegenwoordigen ende toecomenden
dat wy ontfanghen hebben die oetmoedighe supplicatie van jan de
weendt janss wylen woonende tot rymenam inhoudende hoe dat
hy suppliant des sondaeche xix daghen in julio anno xxxiiy lestleden
bynen den selven dorpe van rymenam als vrindt ofte maech
hadde geweest ter bruloft van eenen genoempt marcq de neve
alwaer goet chiere gemaect hebbende ende vindende ander
geselscap is mitten selven van daer gegaen des achternoens
totten huyse van martene clemens aldaer hy verdroncken
heeft omtrent eenen halven braspenninck ende van daer
scheydende ende commende ter straten vuyte soe is hy
van daer geleydt geweest ten huyse van gheerde lankens
daer hy oyck eens oft tweemael dronk twelck hem
geschoncken wert ende rakende in den avonde de clocke
hebbende omtrent acht uren ende was den tyt vander
sonnen onderganck soe heeft hem de voirnoemden suppliant gestelt
opden wech omme naer huys te gaene ende alzoe zynen
wech was liggende voorby de duere daermen de voirs.
bruloft gehouden hadde soe heeft hy suppliant aldaer voer de
selve duere omden staende den voirs. brudegom den welcken
hy aenriep vragende oft hy hem noch eens te drincken gheven
woude daer op deselve brudegom antwoerdende zeyde ja
ick ende comende nae hem toe heeft hem vriendelyck
genomen mitten arme omme int bruloft huys te leydene
ende dat doende al eer zy ten voischreven huyse bynnen waren
zoe eest gebuert dat een genoempt jan verhaigen al$ cogge?
dit siende is daer toe gecomen hebbende een jonck kindt op
zynen arme ende heeft geseght denoterende den voirs. suppliant
waer gade ghy pockaert dewelcke woerden hoorende
deselve suppliant es tot gramscapen genegen ende gevallen
geweest temeer want hy de selve ende veel meer andere
diergelycke scimpighe oft spottighe woorden vanden voirnoemden
jannen verhagen dicwils tot verscheydenen plaetsenende
in diversschen geselscapen hadde moeten hooren zeggende
dese oft diergelycke woerden wa jan dits doch allen den dach
te doene ick en wils van v nyet meer horen/ ick soude v
een vuyst in v aengesicht oft op v bachuys lappen waerop
de voirgenoemden jan verhagen persevererende in zynen voirs. geckene
zeyde ghy en sout sonder raken nyet ende metten selven
den voirs. suppliant inne comende den welcken de voirs.
brudegom alnoch met zynen rechten arme hadde als boven
heeft de selve suppliant mit zynder slincken handt getrocken
van zyn hengere dien hy aen hadde eenen opstekere ende
mitten selven naden voirs. iannen steeckende tvoirschreven zyn
kindt al noch op zynen arme hebbende als voeren heeft hem
daermede terstont onersienlyck geraect ende een
quetsure gegeven zonder meer van voere omtrent zyn rechte
schoudere vander welcker hy corts daernae is gecomen van
levende lyfve ter doot dwelck hem suppliant vuyt gronde
zyns herten zeer leet is ende hoe wel tvoirs. feyt
onnoeselyck? toegecomen? es gelyck voirs. staet vuyt eender
cleynder quetsuren ende by quader fortuynen : gemerct de
voirs. suppliant alsoeven seggen soude in in vaster sneden was
ghelyck voirs. ... ende de voirs. jan verhaehen alsoe hem
wel hadde moghen ontgaen indient hem gelieft hadde
hebbende nyetmin boven dien partyen geinteresseerde
ghecontenteert en soude nochtans deselve suppliant
ontsierde rigeur van iusticien hem nyet dorren houden
bynnen onsen lande van brabant ende anderen onsen landen
ende heerlicheyden tn zij dat hem hierop onse gracie
ende genade verleent worde alzoe hy zeght ons
daerome oitmoedelyck biddende soe eest dat?
de saken voirscreven onerghemerct $$ den voirs. jan
de weendt suppliant genegen wesende tzynder bede ende
begeerte ende willende in dit stuck gratie
ende ghenade prefereren voir rigeur van iusticien
zunderlinghe ter eeren ende renercie? van desen heyligen
goeden tegewoidigen vrydach hebben inden gevalle
als boven quytgescolden ende gheremitteert quytscelden
ende remitteren vuyt sunderlinghe gracie midts dese
t..eyt ende manslach boven geroert mitgaders alle
peyne boete ende bruecke corporelle ende criminelle
daer inne hy ter cansen van dien met des$$ aencleeff
misdaen ende misbruyckt mach hebben iegensons ende
iusticie ende hebben hem als hier aff wederghestelt
ende gerestitueert stellen weder ende restitueren
tot zynder goeder fame ende name in ons voirs. lande
van brabant ende allen anderen onsen landen ende heerlicheyden
mitgaders tot synen onverbuerden goeden indien hy eenige
heeft alsoe hy was voer de toecomste vanden voirscreven
manslach imponerende hierop een eeuwich zwygen ende
$$ onsen procureur generael van brabant ende allen anderen
onsen rechteren iusticieren ende officieren wyen en zyn / satisfactie
ende betrinhe eerst ende alvoeren gedaen der geinteresseerde
partyen inien die noch nyet gedaen en zy ende eenighe toestaet
$$lyck alleenlyck behoudelyck dat den voirn. suppliant
gehouden wordt tselve feyt iegens ons te beteren oyck$$.llyck
$$ tgelentgheyt vanden feyte ende faculteyt van zynen goeden
ende te reffonderen ende betaelen die redelycke costen van
iusticien indien hierome eenighe gedaen ende naergevolght
zyn de ter taxatie ende arbitrescepe van onsen lieven
ende getrouwen die cancellier ende luyden van onsen reade
in brabant die wy daer toe comitteren/ ontbieden
daerome ende bevelen den selven van onsen raede in brabant
dat voer hen geroepen die ghene dier behoiren geroepen te
zyne en procederen wel ende duechdelyck tot verifficatie
ende intermement? van desen ende tot taxacie ende
arbitrescepe vander amende $$ ende costen van iusticien
voirscreven/ enda dat gedaen ende de voirs. amende ...
getaxeert ende betaelt zynde in handen van onsen ontfanger
diet behooren sal / dewelcke gehouden werdt daer aff
ontfanck te maken bewys ende reliqua te doene tot onsen
proffyte metten anderen pe$ afkorting? van zynen ontfanck/ zy en? onsen
drossaert van brabant/ meyer van loeven amptman
van bruessele schouteten van antwerpen ende vanden bossche?
ende allen anderen onsenende der smaelre heeren ende van
onsen vasallen rechteren insticieren ende officieren ons
voirs. lants van brabant / doen laeten ende gedoeghen
den voirn. jan de weerdt suppliant van dese onse gracie
remissie quytsceldinghe ende pardoene ende van al den
inhouden van desen inder voegen ende manieren vooren
verhaelt rustelyck vredelyck genyeten ende gebruycken
sonder hem te doene noch te laten geschien nu noch in
toecomende tyden aen lyff noch goet eenich hinder
letsel oft moeyenisse ter contrarien. maer by alsoe
synde daeromme gevanghen becommert oft belet waeren
dat zy die stellen oft doen stellen terstont ende sonder
vertreck tot gheheelder $$ want
ons alsoe ghelieft ende ten eynde dat dit goet
vast ende ghestadich blyve teenwighen daghen soe
hebben wy onsen zegel hier aen doen hanghen behoudelyck
in anderen zaken ons regt een eeneyghelyck? tsyne in
allen dhegenen in onser stadt van bruessele opden
heylighen vrydach inde maent van maarte int jaer
ons heeren duysent vyfhondert vierendertigh / van ons.
keyserycke sxv.. ende van onsen rycken van
spaengien van beyden .... ende anderen txvy.../
aldus stont ghescreven opde plycke byden
keyser in zyn rade ende gheteekent ..
.... / visa? / ...
gecollacioneert tegen...
d originale brieve by my